Անիծվածների հոգեբուժարան

Անիծվածների հոգեբուժարան (անգլ.՝ «Eliza Graves» կամ անգլ.՝ «Stonehearst Asylum» ԱՄՆ-ում)՝ ռեժիսոր Բրեդ Անդերսոնի թրեյլերը Էդգար Ալլան Պոի «Բժիշկ Սմոլյաի և պրոֆեսոր Պերրոի համակարգը» պատմության հիման վրա։


== Սյուժե ==
Գործողությունները սկսվել են 1899 թվականին, Օքսֆորդի համալսարանի հոգեբուժության դասախոսությունից, որի ժամանակ ուսանողներին ցուցադրում են հոգեկան հիվանդ մարդկանց վարքը։ Էլիզա Գրեյվսը՝ ազդեցիկ անգլիացի բարոնետի կինը, հիվանդ է խրոնիկական հիստերիայով։ Աղջիկը շատ գեղեցիկ է և հավաստում է, որ բացարձակապես առողջ է, բայց փորձաքննությունը հակառակն է ցույց տալիս։
Այնուհետև սցենարը մեզ տանում է կես տարի առաջ՝ Ալբիոնի մութ անտառներ, որտեղ երիտասարդ Էդվարդ Նյուգեյտը գալիս է «Սթոունհյորսթ» հոգեբուժական կլինիկա, որտեղ պահվում են կայսրության հարուստ և նշանավոր ընտանիքների հիվանդները։ Նա հանդիսանում է Օքսֆորդի շրջանավարտ, հնարավոր է այն մարդկանցից մեկը, ով ներա էր այդ դասախոսությանը։ Հոգեբուժական կլինիկայում նրան դիմավորում է ոմն Սայլաս Լեմբը, ով ներկայանում է որպես տվյալ հաստատության տնօրեն։ Լեմբը առաջարկում է Նյուգեյտին իր հետ շրջայց կատարել, որտեղ երիտասարդը հանդիպում է Էլիզա Գրեյվսին։ Շրջայցի ժամանակ Նյուգեյտը զարմանում է բժիշկ Լեմբի բուժման մեթոդներից, որոնք նման չեն ավանդական բուժման մեթոդներին։ Լեմբը և Նյուգեյտը մի սեղանի շուրջ ընթրում են հիվանդների հետ, այդտեղ երիտասարդ բժշկին հիացնում է Միկի Ֆինը։
Շուտով Էդվարդը տեղեկանում է, որ հիվանդանոցը ղեկավարում են հոգեկան հիվանդ մարդիկ, իսկ իսկական բժիշկները գտնվում են հաստատության նկուղում։ Սոլթը խնդրում է Նյուգեյտին փախչել և պատմել այս ամենի մասին իշխանություններին։
Նյուգեյթը մտնում է Լեմբի գրասենյակ՝ գտնելու Սոլթի հիվանդության պատմությունը, նա լսում է Լեմբի և Ֆինի խոսակցությունը։ Կեղծ-որսորդը անհանգստանում է, որ գարնանը պետք է մարդիկ գան հիվանդանոց, իսկ Նյուգեյթը կարող է բացահայտել ճշմարտությունը։ Խոսակցությունը ընդհատվում է հիվանդանոցում տագնապով, ահազանգելով երկու բանտարկյալների՝ Սոլթի և բժիշկ Սվոնվիկի փախուստով։ Առավոտյան Էդվարդին, ով արժանացել էր Էլիզայի համակրանքին, խնդրում են գնալ Ֆիննի վիրահատարան։ Լեմբը նրան ցույց է տալիս սեղանին կապված Սոլթին և պատրաստվում է նրա վրա կատարել էլեկտրոշոկերային թերապիա։ Էդվարդն այդտեղ տեսնում է թերապիայի սարսափելի հետևանքները - Բենջամին Սոլթի անձը ոչնչացված էր։
Երբ Էդվարդն արդեն կապված էր սեղանին և պատրաստվում էր էլեկտրոշոկերային թերապիայի, Էլիզան գալիս է նրա մոտ։ Էդվարդը խոստովանում է, որ կես տարի առաջ, երբ տեսել է նրան Օքսֆորդում դասախոսության ժամանակ սիրահարվել և խոստացել է, որ կազատի նրան հոգեբուժարանից։ Երբ Լեմբը պատրաստվում է թերապիան անցկացնել Նյուգեյթի վրա բոլորի ներկայությամբ, նա խնդրում է իր գրպանից հանել Էլիզայի նկարը, որպեսզի կարողանա վերջին անգամ տեսնել նրան մինչ հիշողությունը կորցնելը։ Լեմբը կատարում է վերջին խնդրանքը, բայց Էլիզայի փոխարեն նկարին պատկերված էր երիտասարդ անգլիացի թմբկահարը՝ Լեմբի զոհերից մեկը։ Բժիշկը ընկնում է հիշողությունների մեջ և հեռանում է։ Ֆինը փորձում է կառավարել իրավիճակը, բայց Գրեյվսը և Նյուգեյթը ապստամբում են նրա դեմ։
Ֆինը փորձում է շարունակել թերապիան, բայց հոսանքահարվում է, և հիվանդանոցում հրդեհ է բռնկվում։ Գրեյվսը հիվանդներին շենքից հանում է, իսկ Նյուգեյթը գնում է փնտրելու Լեմբին։ Ասում են, որ Լեմբը բարձր ճնշման տակ մահապատժի է ենթարկել իր հիվանդներին։ Մարդկանց փրկելուց հետո Նյուգեյթը կրկին առաջարկում է Գրեյվսին հեռանալ իր հետ, բայց նա հրաժարվում է ասելով, որ նրանք չեն կարող միասին լինել քանի որ Նյուգեյթը հոգեպես առողջ է։ Նյուգեյթը պատասխանում է, որ նա առողջ չէ, քանի որ խելագարվել է սիրուց և պետք է նրան մի գաղտնիք խոստովանի։
Որոշ ժամանակ անց Գրեյվսի ամուսինը և Օքսֆորդի նախկին պրոֆեսորը ժամանում են հոգեբուժարան։ Պրոֆեսորը հարցնում է տիկին Գրեյվսի մասին, բայց տիկին Փայքը՝ հիվանդանոցի այժմյա տնօրենը, ասում է, որ Նյուգեյթը նրան արդեն դուրս է գրել։ Պրոֆեսորը հայտնում է, որ ինքն է պարոն Նյուգեյթը, իսկ այն մարդը ում նրանք ճանաչում են՝ հոգեկան խանգարումներ ունի։ Ֆիլմի վերջում այսպիսի տեսարան է․ տիկին Գրեյվսը և կեղծ Նյուգեյթը գտնվում են Իտալիայի հոգեբուժարաններից մեկում, որտեղ նրանք հայտնի են որպես պարոն և տիկին Լեմբեր, երկուսով երջանիկ պարում են և գրկախառնվում պարտեզում։


== Հետաքրքիր փաստեր ==
Բեն Քինգսլին խաղացել է նմանատիպ դեր «Անիծվածների կղզին» ֆիլմում։
Տեսարանը նկարահանվել է Բուլղարիայում, տեսարանների շարքը՝ Բուլղարիայի կառավարության շենքում («Վրանա պալատում», Սոֆիայում՝ որտեղ ապրել էր Սիմեոն II-ը):


== Դերերում ==
Քեյթ Բեքինսեյլ - Էլիզա Գրեյվս
Ջիմ Սթարջես - Էդվարդ Նյուգեյթ
Մայքլ Քեյն -  բժիշկ Բենջիամին Սոլթ
Բեն Քինգսլի - բժիշկ Սիլաս Լեմբ
Դևիդ Թյուլիս - Միկի Ֆին
Բրենդան Գլիսոն - Հոգեբույժ
Շինեյդ Քյուսաք - տիկին Փայք
Սոֆի Քենեդի Քլարք - Միլլա
Քրիստոֆեր Ֆուլֆորդ - Փեքսթոն
Ջեյսոն Ֆլեմինգ - Սուոնվիք
Էդմունդ Քինգսլի - Չարլզ Գրեյվս, Bt.


== Ծանոթագրություններ ==


== Արտաքին հղումներ ==
{{{1}}} Անիծվածների հոգեբուժարան. պաշտոնական կայք
«Անիծվածների հոգեբուժարան»(անգլ.) ֆիլմը Internet Movie Database կայքում
Stonehearst Asylum at Box Office Mojo